《三月十八日》
宋代·赵蕃

巴陵一月雨不休，岂惟人病天亦愁。
蚕饥麦腐谷种坏，农夫田亦呼天求。
巴邑有客方倦游，杭湖欲归思具舟。
冥冥政尔羡归雁，拍拍安得从轻鸥。
远书数月绝不得，尔穷故与吾仿佛。
或云此雨只此域，又道淋淫遍江国。
夜来痛饮不知极，终日破床成兀兀。
感期风雨忆江东，诗就鸟栖窗纸黑。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。